
  Figyelmeztetés érzékeny tartalomra:


  Obszcén nyelvezet


  Mentális problémák


  C-PTSD


  Triggerelt állapotok


  Pánikrohamok


  Gyermekbántalmazás (fizikai és érzelmi)


  Rémálmok/emlékbetörések


  Fojtogatás


  Vér


  LEJÁTSZÁSI LISTA


  Imagine dragons – Demons


  Electric Callboy – Everytime We Touch


  Saweetie, GALXARA – Sway With Me


  Shy Smith – Soaked


  Isabel LaRosa – Favorite


  Tate McRae – greedy


  Artemas – I like the way you kiss me


  Artemas – If u think im pretty


  Ari Abdul – BABYDOLL (Speed)


  Madison Beer – Make you mine


  Isabel LaRosa – Eyes dont lie


  Suicidal-idol – Ecstacy (slowed)


  Avril Lavigne – I love you


  Tiesto, Tate McRae – 10:35


  Adam Ulanicki – Some Say


  Halsey – Without Me


  Sonny Wern, KAJAK, Nightcore – Dont Blame Me


  Zara Larsson – Ruin My Life


  Dermot Kennedy – Power Over Me


  Noah Cyrus, XXXTENTACION – Again


  Ariana Grande – We cant be friends


  Billie Eilish, New Beat Order, Yellow Pvnk, Mr Demon – Birds of a feather (Techno Mix)


  COORPSE, Savage Ga$p – E-GIRLS ARE RUINING MY LIFE


  Chase Atlantic – Swim


  Huddy – Addicted To You


  Radiohead – Creep


  Niklas Dee, René Miller – Around The World


  Lady Gaga, Bruno Mars – Die With A Smile


  White Lies – To Lose My Life


  HIM – For You


  Ben Nicky, Creeds – Survive it


  Lana Del Rey – Young And Beautiful


  Első fejezet


  Blaze


  Blaze krákogott, és látványosan próbált nem megfulladni attól az információtól – vagy remélhetőleg csak feltételezéstől –, amit Konneth eléjük tárt.


  Kurva élet, kárba megy a kaja – háborgott magában, és nagy erőkkel köpködött, miközben mindenki őt figyelte.


  –Konneth… Micsoda? Isten? – kérdezett rá újra Hanna, látván, hogy Blaze nem mostanában lesz képes reagálni.


  A parancsnok csak bólintott.


  –Mégis miből… gondolod? – nyögte ki nagy nehezen Philo, miközben a tekintetét oda-vissza járatta a fia és a hadsereg parancsnoka között.


  –Régóta élek, Philo. Igencsak régóta. Többet láttam, mint hinnétek – felelte beképzelten a férfi.


  –Mégis… mióta? – érdeklődött Lucas.


  –Egészen pontosan ezerkétszázharminchat éve. Ebből ötszáz éve a démoni hadsereg élén – húzta ki magát Konneth.


  –És mit… láttál? – kérdezte Philo, egy pillanatra a még mindig fulladozó Blaze-re tekintve.


  Kurva élet, ezek ezt komolyan elhiszik – gondolta a srác. – Baszki, lehetnék még ennél is távolabb mindenkitől?


  –Láttam már… isteneket.


  Az egész terem csendbe burkolózott, és várakozóan tekintett Konnethre, aki láthatólag nagyon is kiélvezte a helyzetét, hogy ez alkalommal sokkal többet tud, mint az egész királyi udvartartás, és eljött a megfelelő pillanat, hogy fitogtassa ezen tudását.


  –Baszki, Konneth! – csattant fel Hanna, és őrült tekintettel a hajába túrt, majd az asztalra csapott. – Könyörögve kérlek, ne kelljen már mindent harapófogóval kihúzni belőled! Az elmúlt másfél órán belül visszakaptam az emlékeimet, amitől még mindig nem tértem magamhoz, megöltem azt a kibaszott Bent, és most meg ilyeneket magyarázol! Kurvára fogytán a fonalam a mai naphoz, szóval vagy beszélj érthetően, vagy most azonnal takarodj innen a picsába!


  Konneth idegesen ciccentett.


  –Semmi türelem nincs bennetek.


  –Démonok vagyunk, az istenekre! – kiáltott fel Hanna az eddiginél még idegesebben, majd Blaze felé fordult. – Bocs, Blaze.


  Miafasz?! – gondolta Blaze, de mivel végre sikerült megfékeznie a krákogást, nem sokat teketóriázott, csak szupergyorsasággal Konneth-hez viharzott, és az ingje gallérjánál fogva dühösen felemelte.


  –Mi a fasz bajod van? – kérdezte, mire Konneth csak hápogott, így megrázta. – Beszélj! – dörögte elmélyült hangon, mire mindenki mozdulatlanná merevedett.


  Baszki, ez kicsit túl erősen jött ki – gondolta Blaze.


  –Tegyél le – sziszegte Konneth. – Vagy nem mondok semmit!


  –Ha te mondod – felelte Blaze, és a földre ejtette a démont, aki zaklatottan lihegett.


  –Láttam… láttam isteneket. Nem is egyet – kezdte. – És… ami mindben közös volt, hogy… nem lehetett látni a fokozatukat úgy, mint a normális mágikus lények esetében.


  Mindenki megdöbbenten tekintett Blaze-re.


  –Komolyan, ennyit tudsz? – kérdezte a srác lesajnáló hangsúllyal.


  –Nem… nem csak ennyit! – csattant fel Konneth. – Megnéztétek már rendesen ennek a srácnak a szemét?


  –Nos, tekintve, hogy tíz éve mi neveljük, a feltételezés, hogy nem láttuk még a szemét, némileg abszurdnak tűnik, nemdebár? – érdeklődött pikírten Tiberius.


  –Mind láttunk már vörös szemű démont, Konneth – tette hozzá Philo is.


  –Vöröset, igen… De olyat, ami mindig változik? Mint a tűz? – kérdezte a parancsnok, miközben lassan megcsóválta a fejét.


  Mindenki tanácstalanul nézett egymásra.


  –És mi van a képességeivel? – mutatott rá Blaze-re a parancsnok. – Itt helyben megeszem az egyik kezem, ha nincs valami olyan képessége, amit még soha egyikőtök sem látott más démonoknál.


  –De a gyémánt fokozatú démonok képességei sokfélék lehetnek… – suttogta Hanna egyre bizonytalanabbul.


  –Blaze… – fordult óvatosan a fiához Philo. – Mit csinálsz velük, amikor… – mondta, és összedörzsölte a bal keze ujjait, a cafatolásra gondolva.


  Blaze megvonta a vállát.


  –Ez egy faszom kihallgatás? – kérdezte ingerülten, és megforgatta a piercinget a szájában. – Csak mert akkor tudok még valakit, akinek a fajához képest kibaszott random képességei vannak.


  Hanna szeme kikerekedett.


  –Ashlyn? – kérdezte suttogva.


  –Ő is látott, amikor láthatatlan voltam – tette hozzá Lucas.


  –Micsoda? – horkant fel Philo.


  –És neki lehet látni a fokozatát? – kérdezte Hanna.


  –Kurvára nem – vágta rá azonnal Blaze.


  –Gondoljatok bele… – ütötte a vasat Konneth. – Hogy lehet az, hogy ők mindketten itt vannak, egyszerre? És miért? – megrázta a fejét. – Szerintem hazudnak nektek arról, mi itt a küldetésük.


  Blaze szeme megvillant.


  –Mi a faszt mondtál?! – kérdezte, és visszaugrott Konneth-hez, majd ezúttal a nyakánál fogva emelte fel.


  –Ne higgyetek… neki… – rimánkodott a parancsnok, mire Philo is felpattant.


  –Blaze! – kiáltott. – Tedd le!


  Blaze bizalmatlanul nézett rá, de nem akarta megkérdezni, elhiszi-e a parancsnok szavait.


  –Blaze! – szólította meg Tiberius is, miközben mindkét apja lassan közeledni kezdett. Blaze kezdte magát kutyaszorítóban érezni, és tekintete sebesen járt a teremben jelenlévők között. Elméjében a pillanat törtrésze alatt rengeteg kép sorjázott, mind azokból az időkből, amikor egyesek nagyon is észrevették a különleges adottságait, és amikor rádöbbentek ereje valódi nagyságára, egy percig sem haboztak azt a saját hasznukra fordítani.


  –Blaze! – szólt újra megnyugtató hangon Philo. – Mi tudjuk, hogy nincs semmilyen küldetésed.


  –Nem hiszünk Konnethnek – rázta meg a fejét Tiberius is, miközben továbbra is óvatosan közeledtek felé.


  De mi van, ha igen? – gondolta Blaze, miközben szeme még mindig sebesen járt a teremben.


  –Faszom beléd! – üvöltötte végül Konneth fejébe, majd földhöz vágta és kiviharzott.


  Második fejezet


  Ashlyn


  Amikor Ashlyn felért a szobájába, és végre becsukta maga mögött az ajtót, hatalmasat sóhajtott. Lassan az ablak előtt álló íróasztalához sétált, és leereszkedett a székre.


  Vége.


  Végre vége.


  Ben meghalt, és soha senki nem hozhatja már vissza.


  Ashlyn döbbenten próbálta felfogni ennek a ténynek a jelentőségét.


  Nincs több kötelesség, nincs több próba, nincs több rettegés, nincs több… büntetés.


  Örült, de egyben üresnek is érezte magát. Az egész múltja, az egész eddigi élete rövid idő alatt semmivé foszlott, és nem maradt semmiféle útmutatás, mit is kéne tennie. Fogalma sem volt, hogyan is kellene viselkednie egy szabályoktól mentes világban.


  Igazából… bármit megtehet? – gondolta. – Na jó, nem bármit, de… rengeteg dolgot.


  Lassan kezdte felfogni, ez mit is jelent, felpattant, majd beviharzott a fürdőszobába, és a tükörbe tekintett. Végignézett magán, vékony, de tökéletesen arányos arcán, hibátlan bőrén, nagy kék szemein, légies alkatán, és lassan elvigyorodott.


  Még sosem vigyorgott úgy igazán, vagy legalábbis nem tudott róla. Az apja és tanácsnokai előtt semmiképp. Ott a kellemes, szolid mosoly volt az elvárás. Ashlyn kinyújtotta a nyelvét a tükörképére, majd változatos grimaszokat kezdett el vágni, végül elnevette magát.


  Vége van. Szabad! Bármit is jelentsen ez. Még akkor is, ha senkihez nem áll olyan közel… mint korábban az apjához.


  Megrázta a fejét.


  Ez nem igaz.


  Az apjával soha nem álltak közel egymáshoz, csak ő akarta azt hinni.


  De minden csak hazugság volt…


  Az egész eddigi élete.


  Úgy érezte, egyszerűen nem tudja eldönteni, kiben bízhat, hogy mi az igazság, és vajon mi az, amit csak mások akarnak elhitetni vele… Ebben a pillanatban mindennél jobban vágyott az őszinteségre, és arra, hogy tisztán lássa, kitől mit várhat, de fogalma sem volt, hogyan lehet egyáltalán ilyesmit valaha is teljes bizonyossággal megállapítani. Már azon kívül, hogy belenéz a fejükbe, de ezzel a módszerrel minél kevesebbszer akart élni.


  Tovább nézte magát a tükörben, és érezte, ahogy hullámokban öntik el az érzések, a zabolázatlan szabadság és öröm, a félelem, az üresség, a gyász, a magány. Egyfolytában borzongott, egyik pillanatban forróság járta át, másik pillanatban fázott, és mindeközben az arcát nézte. Már nem grimaszolt, hanem megfigyelte saját magát, ahogy végighaladnak rajta az érzelmek.


  Valahogy minden olyan sok volt, de most mégsem túl sok.


  A szeme kékje néha-néha mintha hullámozni kezdett volna, amit még soha nem látott eddig magán. Már éppen közelebb lépett volna a tükörhöz, amikor a szobája ajtaja hatalmas robajjal kivágódott, és a falnak csapódott. A gyomra hirtelen összerándult, a légzése felgyorsult, a teste pedig megfeszült, ahogy lelkileg azonnal vészhelyzeti állapotba került.


  Belépett a szobába, amelynek a közepén Blaze állt zihálva. Ahogy észrevette, hogy Ashlyn kilépett a fürdőszobából, lassan a lány felé fordult.


  Ashlyn mélyen a srác szemébe nézett, amelyben mintha örvénylett volna a tűz.


  –Ashlyn… – suttogta Blaze, miközben a lány félelemmel és kíváncsisággal vegyes vágyakozással várta, vajon miért rontott be a szobájába.


  A srác olyan szinten megfejthetetlen és kiszámíthatatlan volt számára, ami egyszerre rémisztette meg és vonzotta, az első pillanattól kezdve, ahogy meglátta.


  Kényszeredett rendhez és elfojtáshoz szokott lelke nem tudta értelmezni ezeket a zabolázatlan érzelmeket és reakciókat.


  Még mindig egymás szemébe bámultak, miközben a srác zihálása lassan csillapodni kezdett, majd hirtelen Ashlynhez lépett.


  –Ashlyn… El kell mennünk!


  –Mi? – kérdezte döbbenten a lány. – Mégis hová mennénk?


  –El… Még mielőtt a szar elér minket.


  –Milyen… szar?


  Blaze már közvetlenül előtte állt, és komoly tekintettel, feldúltan nézett le rá.


  Ashlyn felnézve gyorsan végigfuttatta rajta a tekintetét: csapzott fekete haján, tűzszínű szemein, telt ajkán, amelyben a srác éppen idegesen megforgatta a karikát, a mintákon a nyakán, majd mielőtt még tovább haladhatott volna, Blaze kinyújtotta felé a kezét.


  –Gyere! – kiáltott rá, és a lány minden további gondolkodás nélkül helyezte a kezét Blaze kezébe, aki azonnal – nem várt módon – az ablak felé kezdte el húzni.


  –Miért erre megyünk? – döbbent meg Ashlyn, de Blaze nem felelt, csak feltépte az ablakot, villámsebesen átváltozott, kirepült, és várakozóan tekintett a lányra. Ashlyn előhívta a szárnyait, és habozás nélkül követte őt.


  Ahogy Blaze után repült, hirtelen beléhasított a gondolat, hogy akkor, amikor az életében lévő személyekre gondolt, akik átverték, vagy nem tudja, bízhat-e bennük, valahogy sosem gondolt Blaze-re. Semmit nem értett a srácból vagy a kapcsolatukból, most mégis ösztönösen követte.


  Hosszasan, talán egy órán keresztül is szavak nélkül szárnyaltak az égen, mígnem egy kissé lepukkant étteremszerűséghez értek. Blaze lendületesen földet ért, és Ashlyn is követte. A srác beviharzott az objektumba, és csak csettintett egyet a pultos felé.


  –Rossz napod van, Blaze? A szokásosat kéred?


  Blaze bólintott, majd a tündérlányra mutatott:


  –Ashlyn.


  –Üdv, szép kisasszony – dörmögte a pultos. – Az én nevem Hendrix. Mit adhatok neked?


  –Én… – hebegte a lány. – Olyan sietve jöttünk el, nálam semmi pénz nincs… – suttogta.


  Blaze röviden a pultra csapott.


  –Ashlyn! Minek nézel te engem? – szegezte lassan a tündérre a tekintetét.


  –Én, én… – dadogta Ashlyn és érezte, hogy elvörösödik.


  –Ash, az én jelenlétemben soha nem fogsz semmit te fizetni – közölte Blaze. – Válassz. És lehetőleg ne három salátalevelet.


  –Honnan tudod? – suttogta döbbenten a lány, mire Blaze megkocogtatta a halántékát.


  –Jártam a fejedben, emlékszel?


  –Ó… tényleg. Akkor… szeretnék egy… vaníliapudingos gofrit – az utolsó szavakat már csak suttogni merte, és közben Blaze-re sandított.


  –Innivaló – közölte a srác.


  –Egy epres… shake-et – suttogta Ashlyn.


  –Ügyes lány – bólintott Blaze, mire Ashlyn érezte, ahogy még jobban elönti az arcát a forróság.


  Blaze ledobta magát az egyik viharvert boxba, Ashlyn pedig lassan a vele szemközti széken helyezkedett el. Blaze – úgy tűnt – nagyon elgondolkodott valamin, mert csak meredten bámult maga elé, és egy szalvétát kezdett el tépkedni. Ashlyn ekkor vette észre, hogy a bőrét a minták alatt néhol hegek is tarkítják, és ahogy végigjáratta a tekintetét a srác izmos karján, majd visszatért a szeméhez, észrevette, hogy őt figyeli.


  – Kérdezz – mondta Blaze felvont szemöldökkel.


  –Mik ezek a… ezek a minták? Senkin nem láttam még.


  –Tetoválás – vonta meg a vállát Blaze.


  –É-értem… – felelte Ashlyn zavarodottan.


  Blaze újra a szemébe nézett, és nagyot sóhajtott, majd az asztalra dobta a szalvétát.


  –Egész életemben… – megrázta a fejét, lesütötte a szemét, majd egy lyukat kezdett el piszkálni a terítőn – …Nem… kábé tízéves korom óta rendszeresen járok át az emberek világába, és megtetszett.


  –Értem – felelte Ashlyn. – Nagyon szép – tette hozzá kissé habozva, és érezte, hogy a forróság újra elönti az arcát.


  Blaze felemelte a tekintetét, és vigyorogni kezdett, majd lassan közelebb hajolt a lányhoz, és végigfuttatta a nyelvét a piercingjén.


  –Hát még milyen szépek azok, amiket nem is láttál.


  Ashlyn határozottan kezdte azt érezni, hogy paprikapirossá válik. Pár pillanat csönd után Blaze újra hátradőlt a széken.


  –Mondták már neked, hogy jól áll a piros?


  Ashlyn csak megrázta a fejét, és nagyot nyelt.


  –Jól vagy? – kérdezte Blaze.


  –Persze – vágta rá gyorsan a lány.


  Blaze csak megcsóválta a fejét, és szuggesztíven a tündér szemébe nézett.


  Olyan hosszú ideig tartott ez az állapot, hogy Ashlyn komolyan elkezdett azon gondolkodni, vajon nem hazudott-e az előbb. Végül arra jutott, hogy valószínűleg de.


  –Ben meghalt – suttogta, és maga sem értette, miért, a sírás kezdte el fojtogatni.


  Blaze azonnal felpattant, mire Ashlyn beljebb csusszant a padon. A srác mellé ült, és átkarolta, Ashlyn pedig a vállára hajtotta a fejét, és halkan sírni kezdett. Annyi ellentétes érzelem és bizonytalanság kínozta belül, ami ebben a pillanatban már-már feldolgozhatatlannak tűnt.


  Így ültek ott egy darabig, mígnem Hendrix finoman letette a tányérokat és poharakat eléjük.


  Ashlyn összerezzent, felegyenesedett és lassan enni kezdett, majd Blaze is követte példáját. Csendben ettek, és a szűk helyen néha-néha összeért közben a karjuk. Ashlyn örült neki, hogy Blaze itt van vele, de eszébe jutott, hogy még mindig nem tudja, egyáltalán mit keresnek itt.


  –Blaze… Miért vagyunk itt? – kérdezte, amikor végül befejezték a táplálkozást.


  Blaze felpattant és visszavetette magát a szemközti padra, majd a karikát kezdte el forgatni a szájában, Ashlyn pedig figyelte.


  –Piercingnek hívják – nyögte ki Blaze. – Gondolom, ezt sem ismered.


  Ashlyn csak megrázta a fejét, és továbbra is várakozóan tekintett Blaze-re, mire az nagyot sóhajtott.

BRITTNEY ARENA
A DANCE OF LIES

HAZUGSAGOK TANCA






OEBPS/Images/image00023.jpeg

Minden torténctnek kell egy happy end.
L /4 s a tiéd nem lehet meg addig,
v amigmeg nem taldlod akonyvesboltot.”
"~ Helen Phifer bestsellerszerzé els6 magyarul
~  megielens regénye Salem rejfélyes varosaba
repit minket, ahol mindent kérilleng a boszor- S
kénysag vardzslatos ereje. Készen dllsz elme-

\ riini ebben a bivés férténetben? ))
S J

HA NEM AKARSZ LEMARADNI AZ ALOMGYAR KIADO

IRATKOZZ FEL A SZERZO0 ES
A KIADO HIiRLEVELERE!

www.alomgyar.hu/hirlevel

Shannon Mayer New York Times bestsellerszerzs
Alfa-sorozata felejthetetlen kalandokat és 6rjitGen
perzseld pillanatokat igér.

\i LEz egy olyan utazés, ami tilmutat a mifajokon.”

LISA MERRICK
iré

S. A. Tailor regénysorozataban az elhivatottsig dll szemben
alegbensdbb vigyakkal. Es megmutatja, hogy meddig képes
az ember elmenni a szerelem nevében.

USA Today bestsellerszerzé
K. F. BREENE

K. F. Breene, a USA Today, a Wall S

eet Journal és a Washington Post best
sellerszerzie egy sététen szexi fantasysorozattal mutatkozik be a magyar
gnek. A nyeteg szenvedéllyel és veszéllyel
megfiiszerezett ujramesélése garantaltan rabul ejti majd az olvasokat

alvasokozon:

A jo és a gonosz harcaban ki fog gyozedelmeskedni?
Es milyen arat kell majd fizetnitk a diadal oltaran?

MISZTIKUM ES KALAND
EGY VILAGTEREMTO
FANTASY EPOSZBA SZOVE

Steven G. Vanti: ozata az Eler Volgyé

diilo hiboriiba h

ahol megann

allsz a harer:

ésizgalom vir minket. K

B. J. ALEXANDRA

KELET MADARA, ‘
NYUGAT VIRAGA

B. J. Alexandra fantasy sorozata egy olyan vilagba

kalauzol el minket, ahol a rejtély és a hatalom az dr.

Az izgalmas és fordulatokkal teli torténet mindenkit
magaval ragad.

,Magaval ragads olvasmany.
mély és 0rok érvényd mondanivaléval.”

‘Brooke Fast disztépikus regénye nyers, akciéds és forré
romantikdban gazdag. Készen 4l gy te is belépj Végzar

jutsz? |





